તમારા કુટુંબમાં જો કોઈ એક વ્યક્તિ પણ સ્પિરિચ્યુઅલ હશે તો એનો લાભ આખાય કુટુંબને થાય છે. જો એક જ વ્યક્તિ ઇશ્વરથી નજીક હશે તો પણ તમને તમારી જિંદગીમાં ફેરફાર જોવા મળશે. તે વ્યક્તિથી તેના પૂર્વજો પણ સુખી થાય છે અને તેમને પણ લાભ મળે છે. શાસ્ત્રો કહે છે કે જ્યારે એક વ્યક્તિ પ્રબુદ્ધ બને છે તો તેની આગલી સાત પેઢીઓ અને પછીની સાત પેઢીઓને એમની જિંદગીમાં લાભ મળે છે અને એટલે જ ક્યારેક વ્યક્તિગત પહેલ તરીકે સ્પિરિચ્યુઅલ શિસ્ત જોવા મળે છે. એ અગત્યનું નથી કે જો તમે આધ્યાત્મિક હોવ તો તમારે બીજાનું ભલું કરવું અને સામાજિક કાર્ય કરવું. હું જ્યારે મારા રૂમમાં ધ્યાન માટે બેસું છું અથવા પ્રાર્થના કરું છું ત્યારે એવું લાગે કે જાણે તે કેવળ મને જ લાભ કરશે, પણ એવું નથી હોતું. આપણી આસપાસના લોકોને તો ખુશી મળે છે જ, જેઓ આપણા પોતાના છે તેમને તો અણધાર્યો લાભ મળે છે. સ્વામી બ્રહ્માનંદ કહે છે કે જો તમારા ઘરમાં કેવળ એક માણસ પ્રાર્થના કરે છે અથવા ધ્યાન કરે છે અને જો તમારું આખુંય કુટુંબ અથવા નજીકના મિત્રો પ્રાર્થના ન કરતા હોય કે સ્પિરિચ્યુઅલ નથી તો પણ તમે કેવળ તમારી જાતને જ નહીં, બીજાને પણ લાભ કરો છો. સ્પિરિચ્યુઆલિટીની અસર તેમને બદલશે, તેમને પ્રોત્સાહન આપશે.